Document ID: 31988R2048

NEUVOSTON ASETUS (ETY) N:o 2048/88,
annettu 24 päivänä kesäkuuta 1988,
yhteisen maatalouspolitiikan rahoituksesta annetun asetuksen (ETY) N:o 729/70 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon tilintarkastustuomioistuimen lausunnon(3),
sekä katsoo, että
neuvosto on asetuksellaan (ETY) N:o 3183/87(4) mukauttanut asetustaan (ETY) N:o 729/70(5), jotta yhteisöllä olisi mahdollisuus varmistaa yhteisiin markkinajärjestelyihin liittyvien eri säännösten mukaisten menojen rahoitus tilanteessa, jossa tätä tarkoitusta varten käytettävissä olevat määrärahat loppuvat; mukautus koostuu oleellisesti kahden kuukauden siirtymästä, joka kuluu jäsenvaltioiden omista rahavaroistaan suorittamien maksujen ja sen ajankohdan välillä, jolloin nämä menot merkitään kirjanpitoon yhteisön jäsenvaltioille maksamilla ennakoilla, ja
mainittujen säännösten mukaisten maksujen jatkuvuuden varmistamiseksi on syytä pidentää mainittua siirtymää kahteen ja puoleen kuukauteen ainoastaan lokakuun kahden viimeisen viikon menojen osalta,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 729/70 seuraavasti:
1) Poistetaan 4 artiklan 2 kohdan viimeisestä alakohdasta seuraava ilmaisu:
" ja siihen asti, kunnes lopullinen järjestelmä hyväksytään yhteisön tulevaan rahoitukseen liittyvien päätösten yhteydessä".
2) Korvataan 5 artiklan 2 kohdan a alakohdan viimeinen luetelmakohta seuraavasti:
"Tammikuusta 1988 alkaen komissio päättää ainoastaan kuukausittaisista ennakoista 4 artiklan 2 kohdan kolmannessa alakohdassa tarkoitetuista rahavaroista maksettuja menoja koskevien kirjanpitomerkintöjen perusteella. Lokakuun menojen katsotaan liittyvän lokakuuhun, mikäli ne maksetaan 1 - 15 päivänä ja marraskuuhun, mikäli ne maksetaan 16 - 31 päivänä. Ennakot maksetaan viimeistään sitä kuukautta, jonka aikana maksajina toimivat toimielimet ovat toteuttaneet menon, seuraavan toisen kuukauden kolmantena työpäivänä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan ensimmäisen kerran lokakuun 1988 menoihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 24 päivänä kesäkuuta 1988.

Labels: 15
6